গীতা (অভিনেত্রী)
গীতা কদম্বী (জন্ম: ১৪ই জুলাই ১৯৬২) হলেন একজন ভারতীয়, যিনি মালয়ালম, তামিল, কন্নড়, তেলুগু এবং হিন্দি ভাষার চলচ্চিত্রে অভিনয় করেছেন। তিনি তামিল ছবি বৈরভী-এ (রজনীকান্তের বোন হিসাবে) অভিনয় করার মাধ্যমে চলচ্চিত্র জগতে আত্মপ্রকাশ করেছেন। তারপর থেকে তিনি দক্ষিণ ভারতের প্রায় সকল ভাষার ২০০টিরও বেশি চলচ্চিত্রে এবং কয়েকটি হিন্দি চলচ্চিত্রেও অভিনয় করেছেন। তিনি বেশ কয়েকটি দক্ষিণ ভারতীয় টেলিভিশন ধারাবাহিকে অভিনয় করেছেন। গীতা তার অভিনয়ের জন্য দুটি ফিল্মফেয়ার পুরস্কার, একটি কর্ণাটক রাজ্য চলচ্চিত্র পুরস্কার এবং একটি কেরল রাজ্য চলচ্চিত্র পুরস্কার জয়লাভ করেছেন।